recursal/SuperWikiNEXT-32B huggingface dataset:
**ইলিয়াস-কণা গোপরেখী টেকনিক্যাল স্কুল এন্ড কলেজ** সিরাজগঞ্জ জেলার  চৌহালী উপজেলার এনায়েতপুর থানার দৌলতপুরে অবস্থিত। এটি একটা বেসরকারি কলেজ যা মাধ্যমিক ও উচ্চ মাধ্যমিক শিক্ষা বোর্ড, রাজশাহী অধিভুক্ত কলেজ।

ইতিহাস
------

মাধবপুর গ্রামের অধিবাসী জনাব মোঃ আব্দুল গফুর সরকারের আহ্বানে অত্র এলাকার শিক্ষা বঞ্চিত ছাত্র-ছাত্রীদের কারিগরি শিক্ষা প্রদানের জন্য এবং প্রযুক্তিগত শিক্ষার মাধ্যমে বেকারত্ব ও আত্ম নির্ভরশীল হওয়ার জন্য এলাকাবাসীর মাধ্যমে গোপরেখী টেকনিক্যাল স্কুল এন্ড কলেজ নামে নাম করণ করা হয়। এবং বাংলাদেশ কারিগরি শিক্ষা বোর্ড কর্তৃক ০৮ ডিসেম্বর ২০০৯ সালে এইচ এস সি **বিএম** শিক্ষাক্রম দুইটি ট্রেডে কম্পিউটার অপারেশন ও সেক্রেটারিয়াল সাইন্স এসএসসি প্রাথমিক পাঠদানের অনুমতি প্রাপ্ত হয়। ভোকেশনাল শিক্ষাক্রম ২৮ সেপ্টেম্বর ২০১১ খ্রিঃ তারিখে তিনটি ট্রেড সিভিল কমঃ; এ্যাগ্রোবেসড ফুড; কম্পিউটার ও তথ্য প্রযুক্তি ট্রেড স্বীকৃতি প্রাপ্ত হয়। পরবর্তীতে স্কুল এন্ড কলেজের পরিচালনা পর্ষদ স্থানীয় শিল্পপতি মোঃ ইলিয়াস সরকার এর ব্যাপক অনুদান প্রদান সাপেক্ষে নাম পরিবর্তন করে বাংলাদেশ কারিগরি শিক্ষা বোর্ড কর্তৃক ২০ অক্টোবর ২০১১ খ্রিঃ ইলিয়াস-কনা গোপরেখী টেকনিক্যাল স্কুল এন্ড কলেজ নামকরণ করা হয়।

অর্জন
-----

বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গেৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।

ভবিষৎ পরিকল্পনা
---------------

শিক্ষার গুনগত মান বৃদ্ধি সহ অত্র এলাকার ঘরে ঘরে কারিগরি ও উচ্চ শিক্ষারআলো পৌছে দেওয়া এবং দক্ষ মানব সম্পদে রূপান্তরিত করা।

বিভাগ সমূহ
----------

**উচ্চ মাধ্যমিক পর্যায়ে** 

* বিজ্ঞান
* মানবিক
* ব্যবসায় শিক্ষা

গ্রন্থাগার
----------

কলেজের গ্রন্থাগারে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। লাইব্রেরীটি সকল শিক্ষার্থীর জন্য উন্মুক্ত।

তথ্যসূত্র
---------

1. ↑  এনায়েতপুরে গোপরেখী টেকনিক্যাল কলেজে শহীদ মিনারের উদ্বোধন | একুশে টিভি অনলাইন | ১৪ মার্চ ২০২০
2. ↑  গোপরেখী ইলিয়াস-কণা টেকনিক্যাল স্কুল এন্ড কলেজ
3. ↑  আসন্ন নির্বাচনে নৌকায় ভোট চাইলেন এমপি মজিদ মন্ডল দৈনিক কালের কন্ঠ |২ নভেম্বর, ২০১৮
ইলিয়াস বে মসজিদ
**ইলিয়াস বে মসজিদ** পশ্চিম তুরস্কের একটি ঐতিহাসিক মসজিদ। এটি ইলিয়াস বে (১৪০২-১৪২১) কর্তৃক ১৪০৩ সালে তুর্কি মেন্তেশে আমিরাতের শাসনকালে প্রতিষ্ঠিত হয়।

স্থাপত্য
--------

মসজিদটি একটি ধর্মীয় শিক্ষা প্রতিষ্ঠান ও একটি গোসলখানার সমন্বয়ে গঠিত একটি কমপ্লেক্সে।নামাজঘরটিতে ১৪ মি (৪৬ ফু) ব্যাসের একটি গম্বুজ আছে।যেটি ইটের তৈরি এবং টাইলস দিয়ে আচ্ছাদিত একটি অষ্টভুজাকার ভিত্তির উপর বসানো।১৯৫৫ সালের ভূমিকম্পে ইটের মিনার ভেঙে পড়ে।কমপ্লেক্সটি মিলেটাস প্রত্নতাত্ত্বিক স্থানের মধ্যে অবস্থিত।কমপ্লেক্সের পাশে একটি গোসলখানা সহ বাইজেন্টাইন যুগের একটি ভিলার ধ্বংসাবশেষ আবিষ্কৃত হয় ।

ইলিয়াস বে মসজিদটি ২০২১ সালে সংরক্ষণের জন্য ইউরোপীয় ইউনিয়ন প্রাইজ ফর কালচারাল হেরিটেজ / ইউরোপা নস্ট্রা অ্যাওয়ার্ডে ভূষিত করা হয়।

মসজিদটির সম্মুখ দৃশ্য
ইলিয়াস বে মসজিদে সেলজুক স্থাপত্যের অনেক বৈশিষ্ট্য ব্যবহার করা হয়েছে।স্থাপত্যের এই শৈলীটি তুর্কি স্থপতিদের। যা পারস্য-অনুপ্রাণিত শিল্প ও স্থাপত্যকে তুরস্ক ও অটোমান সাম্রাজ্যে আনতে সাহায্য করেছিল এবং তুরস্কের স্থাপত্য শৈলীর পরিবর্তন করে।

ইলিয়াস বে মসজিদ তুরস্কের সোকে শহরের অন্যতম গুরুত্বপূর্ণ সাংস্কৃতিক স্থান হিসেবে পরিচিত। মসজিদটির বর্গাকার ব্লকটি মূল স্থাপত্য পরিকল্পনার উপর ভিত্তি করে তৈরী যা তারা মসজিদের মূল নকশার জন্য পরিকল্পনা করেছিল।মিনারটি বারোক স্থাপত্যশৈলীর উপর ভিত্তি করে তৈরি। পার্সিয়ান সংস্কৃতি ইলিয়াস বে মসজিদ এর সেলজুক অনুপ্রাণিত মিনার সহ এর নকশা ও নির্মাণকে প্রভাবিত করেছে।

এই মসজিদটিতে গ্রীক, রোমান, বাইজেন্টাইন, সেলজুক এবং উসমানীয় সহ অনেক স্থাপত্য শৈলী ব্যবহার করা হয়েছে যা এই মসজিদটিকে বেশিরভাগ মসজিদ থেকে অনন্য করে তুলেছে।মসজিদের আরেকটি আকর্ষণীয় দিক হল গম্বুজটি, যা নির্মাণের সময় তামা দিয়ে আবৃত ছিল,অন্য অনেক মসজিদের মতো সোনা দিয়ে নয়।এছাড়াও এর দেয়ালগুলিকে আরও মার্জিত এবং টেকসই করার জন্য পুনরায় মার্বেল ব্লক দিয়ে আচ্ছাদিত করা হয়।

চিত্রশালা
---------

* মসজিদের অভ্যন্তরীণ দৃশ্য মসজিদের অভ্যন্তরীণ দৃশ্য
* শিলালিপিশিলালিপি
* কলামকলাম
* সমাধি স্তম্ভসমাধি স্তম্ভ
* মিহরাব মিহরাব
* দূর থেকে কমপ্লেক্সের দৃশ্যদূর থেকে কমপ্লেক্সের দৃশ্য
* শিলালিপিশিলালিপি
* ছাদ থেকে দৃশ্যছাদ থেকে দৃশ্য

তথ্যসূত্র
---------

1. ↑  archnet.org
2. ↑  Çağaptay, Suna. "FRONTIERSCAPE: RECONSIDERING BITHYNIAN STRUCTURES AND THEIR BUILDERS ON THE BYZANTINE-OTTOMAN CUSP." Muqarnas Online, vol. 28, no. 1, BRILL, 2011, pp. 157–93, doi:10.1163/22118993-90000177.
3. ↑  Kadioglu, Selma, et al. "Ground Penetrating Radar and Microwave Tomography for the Safety Management of a Cultural Heritage Site: Miletos Ilyas Bey Mosque (turkey)." Journal of Geophysics and Engineering, vol. 10, no. 6, Dec. 2013, p. 11, doi:10.1088/1742-2132/10/6/064007.
4. ↑  OKane, Bernard. Studies in Persian Art and Architecture. American University in Cairo Press, 1996.
5. ↑  Goodwin, Godfrey. A History of the Ottoman Architecture. Thames and Hudson, 1971.
6. ↑  "ILYAS BEY KLLIYESI." ILYAS BEY KLLIYESI, .

বহিঃসংযোগ
---------

* Milet İlyas Bey Külliyesi
**ইলিশ চত্বর** হল চাঁদপুর জেলার চাঁদপুর শহরে সড়কের মাঝখানে তৈরিকৃত একটি চত্বর। চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে স্থাপিত একটি দৃষ্টিনন্দন ও চমৎকার ভাস্কর্য যা ইলিশ চত্বর নামে পরিচিত।

ইতিহাস
------

সুস্বাদু ইলিশ মাছের জন্য বিখ্যাত চাঁদপুর জেলা। যার কারণেই ইলিশের বাড়ি বলা হয় চাঁদপুর জেলাকে। আর এর স্মৃতি সরূপ চাঁদপুর জেলার বাস স্ট্যান্ড এবং স্টেডিয়ামের সামনে সড়কের মাঝখানে তৈরি করা হয়েছে **ইলিশ চত্বর** নামের এই ভাস্কর্য। এটির নকশাকারী ছিলেন ভাস্কর্য শিল্পী স্বপন আচার্য। মূলত চাঁদপুর পৌরসভার উদ্যোগে এই ইলিশ চত্বরটি তৈরি করা হয়।

নকশা এবং স্মৃতিসৌধ নির্মাণ
--------------------------

ইলিশ চত্বরটির নকশা করেন ভাস্কর শিল্পী স্বপন আচার্য। চাঁদপুরের বিখ্যাত ইলিশের উপর ভিত্তি করেই এর নকশা করা হয়।

চত্বর
-----

ইলিশের নগরী খ্যাত চাঁদপুর জেলা সারা দেশে মিঠা পানির সুস্বাদু ইলিশের অভয়াশ্রম হিসাবে সুপরিচিত। পদ্মা, মেঘনা ও ডাকাতিয়ার মিলনস্থল ইলিশ মাছ প্রজননের সবচেয়ে বড় প্রাকৃতিক ক্ষেত্র হিসাবে প্রাচীন কাল থেকেই সুপরিচিত। এখানে রয়েছে মাৎস্য ও নদী গবেষণা কেন্দ্র। যেখানে নদী. মাৎস্য ও বিশেষ করে পুকুরে ইলিশ চাষের সম্ভাবনা নিয়ে গবেষণা করা হচ্ছে। অত্যন্তসুস্বাদু এই মাছের ব্যাপক জনপ্রিয়তার ফলে দেশে ও বিদেশে ‘‘চাঁদপুরের ইলিশ’’ একটি বিশ্বস্তব্রান্ডে পরিণত হয়েছে। দেশের চাহিদা মিটানোর পাশাপাশি প্রতি বছর হাজার হাজার টন মিঠা পানির ইলিশ বিদেশে রপ্তানীর মাধ্যমে দেশে ব্যাপক বৈদেশিক মুদ্রা আনয়নে ইলিশ বিশেষ ভূমিকা রাখছে। বিশেষ করে পাশ্ববর্তী দেশ সমূহে রয়েছে চাঁদপুরের ইলিশের বিশাল বাজার। তাই বর্ষা মৌসুমে চাঁদপুরের ইলিশ খাওয়ার জন্য এবং তাজা রূপালী ইলিশ একনজর দেখার জন্য দেশি বিদেশী পর্যটকদের ভিড় জমে। আপনিও আমন্ত্রিত। চাঁদপুর জেলার প্রাণ কেন্দ্র তালতলা এলাকায় চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে একটি দৃষ্টিনন্দন ও চমৎকার ভাস্কর্য স্থাপন করা হয়েছে। যা ইলিশ চত্বর নামে পরিচিত। মূল শহরের প্রবেশ মুখে অবস্থিত এই ভাস্কর্যটি যে কোন দর্শনার্থীর চোখ জুড়াবে।

তথ্যসূত্র
---------

1. ↑  "ইলিশ চত্বর - চাঁদপুর জেলা তথ্যবাতায়ন"। ২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২২।
2. ↑  "চাঁদপুর জেলা"। *chandpur.gov.bd*। ২০১৭-১১-০৬ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯।
ইতিহাসবিদ একজন ব্যক্তি যিনি ইতিহাস নিয়ে গবেষণা করেন, অধ্যয়ন করেন এবং লিখেন, তার এই বিষয়ের উপর দখল আছে । ঐতিহাসিকরা অতীতের ঘটনার একটানা, সুশৃঙ্খল বর্ণনা নিয়ে গবেষণা করেন এবং মানব জাতির সাথে অতীতের ঘটনার সম্পর্ক

নিয়ে বিশ্লেষণ করেন এবং এর সাথে সময়ের সঙ্গে ইতিহাসের প্রভাব ও অধ্যয়নে করেন। যদি কোনো ব্যক্তি লিখিত ইতিহাসের পূর্ববর্তী ঘটনা নিয়ে গবেষণা করেন তাহলে তাকে প্রাগঐতিহাসিক বলা হয়। যদিও "ঐতিহাসিক" বলতে একইসঙ্গে অপেশাদার ও পেশাদার ঐতিহাসিকদের বর্ণনা করতে ব্যবহার করা যেতে পারে, তবে যারা বিষয়টিতে স্নাতক ডিগ্রি অর্জন করেছেন, প্রধানত ঐতিহাসিক তাদেরকে  বলা হয়। কিছু ঐতিহাসিক যদিও, প্রকাশনা বা প্রশিক্ষণ ও অভিজ্ঞতা দ্বারা স্বীকৃত হন। উনিশ শতকের শেষ দিকে যখন জার্মানি এবং অন্য জায়গায় গবেষণা বিশ্ববিদ্যালয় গড়ে ওঠে তখন ধীরে ধীরে "ইতিহাসবিদ" একটি পেশা হয়ে ওঠে।

তথ্যসূত্র
---------

1. ↑  "WordNet Search - 3.1" (ইংরেজি ভাষায়)। ২০১২-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৭-০২-০৪।
2. ↑  *Herman, A. M. (1998). Occupational outlook handbook: 1998-99 edition. Indianapolis: JIST Works. Page 525.*।
**ইন্দ্রনাথ বন্দ্যোপাধ্যায়**  (ইংরেজি: : Indranath Bandyopadhyay ) (১৪ মে,১৮৪৯ - ২৩ মার্চ, ১৯১১) এক বাঙালি কবি, সাহিত্যিক ও আইনজীবী ।

জন্ম ও শিক্ষা জীবন
------------------

ইন্দ্রনাথ বন্দ্যোপাধ্যায়ের জন্ম পূর্ব বর্ধমান জেলার পাণ্ডুগ্রামে, মাতুলালয়ে। আদি বাড়ি ছিল ১৭ কি.মি. দূরের গঙ্গাটিকুরি গ্রামে। পিতা বামাচরণ বিহারের পূর্ণিয়াতে ওকালতি করতেন। ইন্দ্রনাথের পড়াশোনা শুরু হয় পিতার কর্মস্থল পূর্ণিয়ার গভর্নমেন্ট স্কুলে । সেখানে স্কুলপাঠ্যে বাংলা ছিল না। তার নয় বৎসর বয়সে পিতার মৃত্যুতে তার পরিবার গঙ্গাটিকুরি এসে থাকতে শুরু করেন । তিনি ভর্তি হলেন কৃষ্ণনগর কলেজিয়েট স্কুলের ষষ্ঠ শ্রেণীতে । এরপর বীরভূমের গভর্নমেন্ট স্কুলে পড়ার পর ভাগলপুরে গভর্নমেন্ট স্কুল থেকে এন্ট্রান্স পরীক্ষায় উত্তীর্ণ হয়ে কলকাতার প্রেসিডেন্সি কলেজে ভর্তি হন। কিন্তু স্বাস্থ্য ও পারিবারিক কারণে সেখান থেকে হুগলি কলেজ হয়ে কলকাতার ক্যাথিড্রাল মিশন কলেজ থেকে বি.এ.পাশ করেন ১৮৬৯ খ্রিস্টাব্দে।

কর্মজীবন
--------

কিছুকাল বীরভূমের হেতমপুর ও বর্ধমানের ওকড়সা স্কুলে প্রধানশিক্ষকের কাজ করেন। ১৮৭১ খ্রিস্টাব্দে বি.এল. পাশ করে কলকাতা হাইকোর্ট সহ পূর্ণিয়া দিনাজপুর বর্ধমান প্রভৃতি জেলা কোর্টে ওকালতি করেন। কিছু দিনের জন্য মুনসেফের কাজও করেছেন।

সাহিত্যকর্ম
-----------

ইন্দ্রনাথ বন্দ্যোপাধ্যায় সাহিত্যকর্ম শুরু করেন মোটামুটি ১৮৭০ খ্রিস্টাব্দে । তার প্রথম ব্যঙ্গ রচনা 'উৎকৃষ্ট কাব্যম' । বাংলা সাহিত্যের অন্যতম হাস্যকৌতুক ও ব্যঙ্গ রচনাকার তিনি । 'পঞ্চানন্দ' নামে একটি মাসিক পত্রিকা প্রকাশ করেন ১৮৭৮ খ্রিস্টাব্দের ২৬ শে অক্টোবর । বিলেতি আচারের অন্ধ অনুকরণ, প্রগতি ও সংস্কৃতির নামে ইংরেজ সেবার বিরুদ্ধে তীব্র ব্যঙ্গ বিদ্রুপ করতেন 'পঞ্চানন্দ' এর মাধ্যমে । তিনি সেসময় 'পাঁচুঠাকুর' বা 'পঞ্চানন্দ' নামে প্রতিষ্ঠিত হন। বঙ্কিমের ভাষায় বাংলার জীবন ও সাহিত্যাকাশে তিনি 'হেলির ধূমকেতু' । পাঁচটি সর্গে সম্মূর্ণ অমিত্রাক্ষর ছন্দে রচিত তার 'ভারত উদ্ধার' অন্যতম শ্রেষ্ঠ ব্যঙ্গকাব্য। 'পঞ্চানন্দ' পত্রিকাটি পরে অবশ্য 'বঙ্গবাসী' পত্রিকার সঙ্গে যুক্ত হয়ে যায় । বঙ্গবাসীতে রচিত তার চুটকিগুলি পাঁচটি খণ্ডের 'পাঁচু ঠাকুর' গ্রন্থমালায় সংকলিত হয়েছে । এছাড়াও 'বঙ্গবাসী' পত্রিকায় কয়েকটি গুরুত্বপূর্ণ প্রবন্ধ লিখেছিলেন। 'বাংলা ভাষার সংস্কার' শীর্ষক এক প্রবন্ধে সংস্কৃতের ছাঁচে ঢেলে বাংলা ভাষার ব্যাকরণ প্রণয়নের অসঙ্গতি বোঝাতে চেয়েছিলেন।  ইন্দ্রনাথ বন্দ্যোপাধ্যায়ের বিভিন্ন বিষয়ের উপর লেখা 'বঙ্গবাসী'ছাড়াও 'নবজীবন' ও অক্ষয়চন্দ্র সরকার সম্পাদিত 'সাধারণী' পত্রিকাতেও প্রকাশিত হত।

রচনাবলী
-------

* 'উৎকৃষ্ট কাব্যম' (১৮৭০) ব্যঙ্গকাব্য
* 'কল্পতরু' (১৮৭৪) উপন্যাস
* 'ভারত উদ্ধার' ( ১৮৭৮) ব্যঙ্গকাব্য
* 'ক্ষুদিরাম' (১৮৮৮) উপন্যাস
* 'হাতে হাতে ফল' (১৮৮২)
* 'পাঁচু ঠাকুর' (১৯০৯)

মৃত্যু
------

ইন্দ্রনাথ বন্দ্যোপাধ্যায় ১৯১১ খ্রিস্টাব্দের ২৩ শে মার্চ ৬২ বয়সে প্রয়াত হন ।

তথ্যসূত্র
---------

1. 1 2  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৯, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ৩১। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**ইতু পূজা** বাংলার একটি লোকউৎসব। অগ্রহায়ণ মাসের প্রতি রবিবার ইহলোকে শস্যবৃদ্ধি কামনায় এবং পরলোকে মোক্ষ লাভের ইচ্ছায় *ইতু* বা *ইঁয়তি* পূজা করা হয়। কার্তিক সংক্রান্তিতে ইতু পূজার শুরু এবং অগ্রহায়ণ মাসের শেষে এই পূজার সমাপ্তি ঘটে।

নামকরণ
------

ইতু শব্দটি মিতু অর্থাৎ মিত্র থেকে এসেছে। সুতরাং মিত্র>মিতু>ইতু। মিত্র শব্দের অর্থ সূর্য। কার্তিক মাসের সংক্রান্তিকে বিষ্ণুপদী সংক্রান্তি বলে। এই সংক্রান্তিতে সূর্য জ্যোতিষ শাস্ত্রমতে নীচরাশি তূলা হতে নিষ্ক্রান্ত হয়ে উচ্চাভিমুখী হয়ে বৃশ্চিক রাশিতে প্রবেশ করে এবং এই অবস্থানে সূর্যের নাম মিত্র। সেই থেকেই বাংলার ঘরে ঘরে ইতু পুজো শুরু হয়। সুতরাং ইতু পূজা মানে সূর্য পূজা। তবে, আচার্য সুকুমার সেন ইতু পুজোর ইতিহাসকে অন্য আঙ্গিকে তুলে ধরেছেন। তাঁর মতে, ইতু হলেন প্রাচীন ইন্দ্রপূজার দৃষ্টান্ত। ঋকবেদীয় সূক্তগুলোর নাম ইন্দ্রস্তূপ, সেখান থেকে ইন্দথথু>ইতু। তাঁর মতে, মেয়েরা ইন্দ্রের মতো বর পাওয়ার বাসনায় ইন্দ্রদ্বাদশীর দিন ইতু পূজা করে। তবে বাংলার মেয়েরা ইতুকে শস্যের দেবী হিসেবেই পূজা করে থাকে।

পূজার্চনা
---------

একটি সুন্দর মাটির খোলাতে মাটি ভরে তার মধ্যে মান, কচু, কলমীলতা, হলুদ, আখ, শুষনি, সোনা ও রুপোর টোপর, জামাই-নাড়ু, শিবের জটা, কাজললতা রেখে ফুলের মালা, ধূপ-দীপ-সিঁদুর প্রভৃতি পুজোর উপকরণ ও ফল-মিষ্টান্ন ও নবান্ন সহযোগে ইতু পূজা করা হয়। অগ্রহায়ণ মাসের প্রতি রবিবার পুজো করে অগ্রহায়ণ মাসের সংক্রান্তিতে ইতু বিসর্জন করা হয়। প্রতি রবিবারের ব্রত রাখলে উপহাস অথবা অপারগে ফলমূল/শাকসব্জী ভোজন কর্তব্য। 

এই পূজার সময় বলা হয়-

|  |  |  |
| --- | --- | --- |
| "| ইঁয়তি ইঁয়তি নারায়ণ,
তুমি ইঁয়তি ব্রাহ্মণ।
তোমার শিরে ঢালি জল,
অন্তিম কালে দিও ফল। | "|
|  |

পূজার মন্ত্র-
*ওঁ সূর্যায় নমঃ।*

পুজোর পর ব্রতের কথা শোনার সময় ৮টা আতপচাল ও ৮টা দূর্বা জলে ধুয়ে একটা ছোট পাত্রে রেখে হাতে রাখতে হয়। 

ব্রতকথা -
উমনো-ঝুমনোর গল্প।

আরও দেখুন
---------

তথ্যসূত্র
---------

1. ↑  মনোরঞ্জন চন্দ্র (২০০২ খ্রিস্টাব্দ)। *মল্লভূম বিষ্ণুপুর*। কলকাতা। পৃষ্ঠা ৪০০।  এখানে তারিখের মান পরীক্ষা করুন: `|তারিখ=` (সাহায্য)
2. 1 2 3  ঝা, গৌতমকুমার (২০০৫)। *নিজের পুজো নিজে করুন*। কলকাতা: শ্রীগুরু লাইব্রেরি, কলকাতা। পৃষ্ঠা ১৯৯।
3. 1 2 3  মনোরঞ্জন চন্দ্র (২০০২)। *মল্লভূম বিষ্ণুপুর*। কলকাতা। পৃষ্ঠা ৪০১।
**ইন্দ্রস্ত্র** (সংস্কৃত: इन्द्रास्त्र, আইএএসটি: **Indrāstra**) হল দেবতা ইন্দ্রের পৌরাণিক অস্ত্র যা মহাভারত যুদ্ধে প্রধান চরিত্র অর্জুন দ্বারা বহুবার আহ্বান করা হয়েছিল৷ যখন ঐশ্বরিক অস্ত্রটি প্রয়োগ করা হয়েছিল তখন এটি বহু সৈন্যকে হত্যা করতে সক্ষম বহু তীরে রূপান্তরিত হয়েছিল৷ এটি লক্ষ্মণ, মেঘনাদ, রাম প্রভৃতি অন্যান্য যোদ্ধাদেরও দখলে ছিল৷

কুরুক্ষেত্র যুদ্ধে ব্যবহার
--------------------------

কুরুক্ষেত্র যুদ্ধের চতুর্দশ দিনে, যখন অর্জুন রাজা জয়দ্রথকে হত্যা করতে চেয়েছিলেন, তখন দ্রোণ ও দুর্যোধন অর্জুনকে থামাতে তাদের লোক পাঠান৷ এর মধ্যে একজন ছিলেন রাজা সুদক্ষিণ, যিনি অর্জুনের দিকে তার বর্শা নিক্ষেপ করেন, তাকে আঘাত করেন এবং রক্তপাত ঘটান৷ কৌরবের সেনারা ভেবেছিল অর্জুন মারা গেছে কিন্তু সে উঠে ইন্দ্রস্ত্র ব্যবহার করে রাজা সুদক্ষিণ ও তার সেনাবাহিনীর একটি বড় অংশকে হত্যা করে৷[]

যুদ্ধের সপ্তদশ দিনে অর্জুন ইন্দ্রস্ত্রকে সংসপ্তকদের উপর ব্যবহার করে তাদের অনেককে হত্যা করেন৷[]

আরও দেখুন
---------

* নারায়ণস্ত্র
* ব্রহ্মাস্ত্র
* সুদর্শন চক্র
* ব্রহ্মশিরাস্ত্র
* অস্ত্র

তথ্যসূত্র
---------

1. ↑  aravamudan, krishnan (২০১৪-০৯-২২)। *Pure Gems of Ramayanam* (ইংরেজি ভাষায়)। PartridgeIndia। পৃষ্ঠা 569। আইএসবিএন 9781482837209। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Chandramouli, Anuja (২০১২-১২-১৫)। *ARJUNA: Saga Of A Pandava Warrior-Prince* (ইংরেজি ভাষায়)। One Point Six Technology Pvt Ltd। আইএসবিএন 978-93-81576-39-7।
**ইন্দ্রা কিউ জিন** (বর্মী: အိန္ဒြာကျော်ဇင်, উচ্চারিত: [ʔèiɴdɹà tɕɔ̀ zɪ̀ɴ]; জন্ম: ২৪ এপ্রিল ১৯৭৭) হচ্ছেন মায়ানমার একাডেমী পুরস্কার বিজয়ী চলচ্চিত্র একজন অভিনেত্রী এবং টিভি বিজ্ঞাপনের মডেল। একই সাথে কিউ জিন হচ্ছেন একজন শিল্পী, চিত্রশিল্পী এবং বর্মী বিনোদন শিল্পের অন্যতম একজন তারকা। ২০০৪ মায়ানমার একাডেমী পুরস্কারে তিনি *ফ্লির্টাসিয়াস স্কাই* (မျက်နှာများတဲ့ မိုးကောင်းကင်)-এর জন্য সেরা অভিনেত্রীর পুরস্কার জয়লাভ করেন।

প্রথম জীবন
----------

ইন্দ্রা কিউ জিন মায়ানমারের ইয়াঙ্গুনের একটি সুখি দম্পত্তি মিয়া থিদা ও কিউ জিনের ঘরে ১৯৭৭ সালের ২৪ এপ্রিল জন্মগ্রহণ করেন। তিনি হচ্ছেন আধুনিক বর্মী সেনাবাহিনীর ৩০ কমরেডদের মধ্যে অন্যতম, বো জেয়ার নাতনী। একই সাথে তিনি হচ্ছেন দাগন টায়ার ভাইঝি, যিনি হচ্ছেন একজন লেখক। এবং সর্বশেষে তিনি হচ্ছেন গায়িকা হায়মা নে উইন এবং গায়ক ও চলচ্চিত্র তারকা ইয়াজা নে উইনের চাচাতো ভাই। ইন্দ্রা কিউ জিন ইয়াঙ্গুনের দাগন ১ উচ্চ বিদ্যালয় থেকে স্নাতক সম্পন্ন করেন। তিনি সেখানে রসায়ন বিভাগে বিএসসি সম্পন্ন করেন।

রাজনৈতিক দৃষ্টিভঙ্গি
--------------------

২০০৩ সালের ডিসেম্বর মাসে, ইন্দ্রা কিউ জিনকে "ইরাবাদি"র দায়ে অভিযুক্ত করা হয়। উক্ত অভিযোগে বলা হয় যে তিনি "সুস্পষ্ট দেশপ্রেম" প্রকাশ করেননি। পরবর্তীতে ইন্দ্রা কিউ জিন থাইল্যান্ডের চলচ্চিত্র "বঙ্গ রাজান"-এ অভিনয় করেছেন, যেখানে বার্মার প্রতি থাই সাম্রাজ্যের ১৮ শতকের আগ্রাসনের এক দৃশ্য তুলে ধরা হয়েছিল। ২০০১ সালের প্রথম দিকে ফ্রান্সের প্যান-এশীয় চলচ্চিত্র উৎসবে উক্ত ছবিটি দেখানো হয়েছিল। ইন্দ্রা কিউ জিন চলচ্চিত্রের শেষ হওয়ার আগেই থিয়েটার থেকে বেরিয়ে আসেন। উক্ত চলচ্চিত্রের পরিচালক, থানিত জিতনুকুল, যিনি সেই উৎসবের সেরা পরিচালকের পুরস্কার গ্রহণ করেন, সেই দিন কিউ জিনের সাথে দেখা হওয়ার কথা উল্লেখ করে বলেন: "তিনি খুব বন্ধুত্বপূর্ণ ছিলেন।" তিনি আরো বলেন যে "তারপর তিনি আমার সিনেমা সম্পর্কে আমাকে জিজ্ঞাসা করেছিলেন। আমি তাকে আমার চলচ্চিত্রের নামটি বলি, এবং অতঃপর তিনি আমার সাথে কথা বলায় অসম্মতি প্রকাশ করেন।"

বিবাহ
-----

তিনি ২০১১ সালের জানুয়ারি মাসের ১ তারিখে অভিনেতা প্যায় তি উর সাথে বিবাহ বন্ধনে আবদ্ধ হন। তিনি ২০১১ সালের ১৪ অক্টোবর এবং ২০১৫ সালের ২৭ আগস্টে যথাক্রমে তার ছেলে এবং তার কন্যাকে জন্ম দেন।

সামাজিক কাজ
-----------

ইন্দ্রা কিউ জিন সামাজিকভাবে বিভিন্ন সম্প্রদায় এবং বিভিন্ন বর্মী দাতব্য প্রতিষ্ঠানের সাথে জড়িত রয়েছেন এবং তার সহকর্মীদের দ্বারা দেশের তরুণ মহিলাদের জন্য একটি উৎকৃষ্ট আদর্শ হিসাবে বিবেচিত হন।

চলচ্চিত্রের তালিকা
------------------

* *পিয়াউ লাই কেয়া ইয়া আউং* (২০০০)
* *মিয়েত-হানা মিয়া দে মোয়ে কাউংকিন* (২০০৪)
* *মডেল এ-চিট-মিয়া* (২০০৫) – লউইন মোয়ে এবং জারগানার এর সাথে

তথ্যসূত্র
---------

1. 1 2  May Oo Moe (২০০৭-১১-১২)। "Who is the real Eindra Kyaw Zin"। *The Myanmar Times*। ২০১২-০৯-২৭ তারিখে মূল থেকে আর্কাইভ করা।
2. ↑  "Wedding Announcement for Eindra Kyaw Zin and Pyay Ti Oo"। *The Mandalay Gazette* (বর্মী ভাষায়)। Arcadia, CA। **4** (9): A3। ফেব্রুয়ারি ২০১১। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "No Kissing Cousins"। *The Irrawaddy*। ডিসেম্বর ২০০৩। ২৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।

বহিঃসংযোগ
---------

* ইন্টারনেট মুভি ডেটাবেজে ইন্দ্রা কিউ জিন (ইংরেজি)
**ইলেইন টমসন-হিরা** (ইংরেজি: Elaine Thompson-Herah; জন্ম ২৮শে জুন ১৯৯২) একজন জামাইকান স্বল্পপাল্লার ক্ষিপ্রগতির দৌড়বিদ (স্প্রিন্টার) যিনি মূলত ১০০ মিটার ও ২০০ মিটার দৌড় প্রতিযোগিতায় অংশগ্রহণ করে থাকেন। তিনি এই দুই ধরনের দৌড়ে পাঁচবার অলিম্পিক শিরোপা তথা স্বর্ণপদক জয় করেছেন। ২০২১ সালের হিসাব অনুযায়ী ঐ দুইটি দৌড়ে তিনি বিশ্বের দ্রুততম জীবিত নারী এবং ইতিহাসের দ্বিতীয়-দ্রুততম নারী ছিলেন। 

টমসন-হিরা ২০১৫ সালের বিশ্ব অ্যাথলেটিক্স শিরোপাতে পাদপ্রদীপের আলোয় আসেন; সেখানে তিনি ২০০ মিটার দৌড়ে রৌপ্যপদক জয় করেন। এরপর তিনি ব্রাজিলের রিউ দি জানেইরুতে অনুষ্ঠিত ২০১৬ সালের গ্রীষ্মকালীন অলিম্পিক প্রতিযোগিতায় এবং জাপানের টোকিওতে (কোভিড মহামারীর কারণে ২০২১ সালে অনুষ্ঠিত) ২০২০ সালের গ্রীষ্মকালীন অলিম্পিক প্রতিযোগিতায় ১০০ মিটার ও ২০০ মিটার দৌড়ে স্বর্ণপদক জয় করেন। পরপর দুইটি অলিম্পিক প্রতিযোগিতায় এইরূপ দ্বৈত সাফল্য ইতিহাসে আর কোনও নারী অর্জন করেননি। এমনকি পুরুষদের দৌড়ের ইতিহাসেও একমাত্রা টমসন-হিরার দেশের আরেক নাগরিক জামাইকার উসাইন বোল্ট এই সাফল্য দেখিয়েছিলেন। 

২০১৬ সালের অলিম্পিক জয়ের পরে টমসন-হিরা অনেক চোটের শিকার হন, ফলে ২০১৭ ও ২০১৮ সালের বিশ্ব অ্যাথলেটিক্স শিরোপাতে তেমন কৃতিত্ব প্রদর্শন করতে পারেননি। কিন্তু ২০২১ সালে অনুষ্ঠিত টোকিও অলিম্পিক প্রতিযোগিতায় তিনি আবার শীর্ষে ফেরত আসেন এবং মাত্র ১০.৬১ সেকেন্ডে মহিলাদের ১০০ মিটার দৌড় শিরোপাটি জিতে অলিম্পিকে অভূতপূর্ব কৃতিত্ব (রেকর্ড) সৃষ্টি করেন। একই প্রতিযোগিতায় তিনি ২১.৫৩ সেকেন্ড সময়ে মহিলাদের ২০০ মিটার দৌড়টি জেতেন, যেটি ছিল তাঁর ব্যক্তিগত সেরা সময়। অলিম্পিক প্রতিযোগিতার পরে ২০২১ সালের আগস্টে মার্কিন যুক্তরাষ্ট্রের ওরেগনে প্রথম দৌড়েই তিনি ১০.৫৪ সেকেন্ডে ১০০ মিটার দৌড়টি জেতেন, যা ছিল ইতিহাসের দ্বিতীয় সেরা সময়। 

ইলেইন টমসন-হিরা দুইবার (২০১৬ ও ২০১৭ সালে) ডায়মন্ড লীগ (অভিজাত মল্লক্রীড়াবিদদের বছরব্যাপী প্রতিযোগিতা) জয়লাভ করেন এবং ২০১৯ সালে প্যান-আমেরিকান ক্রীড়া প্রতিযোগিতায় ১০০ মিটার দৌড়ের শিরোপা জয় করেন।
**ইন্দ্রানী আইকাথ গ্যালটসেন** (১৯৫২-১৯৯৯) একজন ভারতীয় ঔপন্যাসিক এবং কলাম লেখক ছিলেন।

প্রাথমিক জীবন
-------------

তিনি ১৯৫২ সালে বিহারের চাইবাসায় জন্মগ্রহণ করেছিলেন এবং তিনি তার বাবার বাড়ির প্রাচীরের বাইরের অবক্ষয় দারিদ্র্য, দুর্নীতি ও ক্ষুধা থেকে আশ্রয় নিয়ে তিনি একটি বিশেষ সুযোগে লালিত-পালিত হয়েছিলেন। তিনি নিউ ইয়র্ক সিটির বার্নার্ড কলেজে পড়াশোনা চালিয়ে যাওয়ার আগে এবং ভারত ছেড়ে যাওয়ার আগে কাছের শহর জামশেদপুরের একটি প্রিমিয়ার ক্যাথলিক স্কুল - লরেটো কনভেন্ট স্কুলে পড়াশোনা করেছিলেন।

ব্যক্তিগত জীবন
--------------

ছোট করে তার বিবাহ দেওয়া হয়েছিল এবং তারপর তার বিবাহবিচ্ছেদ হয়ে যায়। তারপরে তিনি কলকাতায় চলে আসেন, সেখানে পুরুষদের পারম্পর্য হিসাবে তাকে উজ্জীবিত করা হয়েছিল। কোন একজন ভারতীয় সেনা অফিসারকে তাঁর কথ্য ইংরাজির "পাঞ্জাবী উচ্চারণ" বলে অভিযোগ করা হয়েছিল, ভারতীয় সেনা তার এই কথাকে অগ্রাহ্য করেছিলেন। চূড়ান্তভাবে তিনি তিব্বতি বংশোদ্ভূত চা-বাগানের মালিকের সাথে আবার বিবাহ করেছিলেন এবং আসামের উত্তর-পূর্ব রাজ্যের দার্জিলিংয়ের উঁচুতে অবস্থিত একটি স্থানে চলে আসেন।

তিনি সেখানে একটি হোটেল চালিয়েছিলেন এবং তিনটি উপন্যাস রচনা করেছেন: *ডটারস অফ দ্য হাউস*, *ক্রেনস মর্নিং* (১৯৯৩) এবং *হোল্ড মাই হ্যান্ড, আই এম ডাইিং*, সর্বশেষ তাঁর আত্মহত্যার পরে মরণোত্তর প্রকাশিত হয়েছে।

খুশবন্ত সিংয়ের পরামর্শদাতা
---------------------------

ইন্দ্রাণী খুশবন্ত সিং নামে একটি বিখ্যাত ভারতীয় চিঠি লেখেন। যিনি অনেক চিঠি লেখককে উৎসাহিত করে তাঁর চিঠিগুলির উত্তর দিয়েছিলেন। তিনি তাঁর কাছে প্রথম উপন্যাসটি অধ্যায়-পর-অধ্যায় পাঠিয়েছিলেন এবং তিনি তাকে ভারতের পেঙ্গুইন প্রধান ডেভিড ডেভিডারের কাছে উল্লেখ করেছিলেন।

চৌর্যবৃত্তি কেলেঙ্কারী
----------------------

প্রকাশের পরপরই এটি স্পষ্ট হয়ে যায় যে তাঁর দ্বিতীয় উপন্যাস *ক্রেইনস মর্নিং* ইংরেজি ঔপন্যাসিক এলিজাবেথ গডেজ *দ্য রোজমেরি ট্রি* থেকে কপি করেছিলেন। যা ১৯৫৬ সালে হোডার অ্যান্ড স্টাফটন লন্ডনে প্রকাশ করেছিলেন। ওয়াশিংটন পোস্ট ফরেন সার্ভিসের মলি মুর লিখেছেন: "আইকাথ-গ্যালটসেন কোনও ভারতীয় গ্রামে সরঞ্জামটি পুনর্নির্মাণ করেছিলেন। নাম পরিবর্তন করে এবং হিন্দুতে ধর্ম পরিবর্তন করেছিলেন তবে প্রায়শই গল্পকের কথার মতো করে রেখেছিলেন"। চৌর্যবৃত্তিটি যখন উন্মোচিত হয়েছিল, তখন *ক্রেইন মর্নিং* নামে ভারতে পেঙ্গুইন বই এবং মার্কিন যুক্তরাষ্ট্রে ব্যালেন্টাইন বইয়ে প্রকাশিত হয়েছিল কিন্তু যুক্তরাজ্যে এখনও তা প্রকাশিত হয়নি।

আত্মহত্যা
---------

চৌর্যবৃত্তি আবিষ্কারের অনেকদিন পরে ১৯৯৪ সালে সোডিয়াম ফসফেট বা ইঁদুরের বিষ খায়ে তিনি আত্মহত্যা করার চেষ্টা করেন এবং পরে তিনি মারা যান। মৃত্যুর আগে তিনি তার বাবার পৈতৃক বাড়িতে ফিরে এসেছিলেন যেখানে তিনি নিজের মা ও বোনের বিরুদ্ধে সম্পত্তি নিয়ে বিতর্কিত লড়াইয়ে জড়িত ছিলেন।

খুশবন্ত সিংহ তাঁর সম্পর্কে তাঁর জীবন "*ওমেন অ্যান্ড মেন ইন মাই লাইফ"* বইটিতে লিখেছিলেন। যা তিনি তাকে উৎসর্গ করেছিলেন।

তথ্যসূত্র
---------

1. ↑  See: Khushwant Singh, *Women and Men in my Life*, 1995. As of 2013, the book was not available through such agencies as Amazon.
2. ↑  Khushwant Singh, *Women and Men in My Life*, 1995
***ইফ ইউ ডোন্ট মাস্ক, ইউ ডোন্ট গেট*** ছিল ২০২০ সালে ব্যাঙ্কসি দ্বারা তৈরি একটি ম্যুরাল। চলমান কোভিড-১৯ মহামারী দ্বারা অনুপ্রাণিত শিল্পকর্মটি ট্রান্সপোর্ট ফর লন্ডনের গ্রাফিতি-বিরোধী নীতির কারণে সরানো হয়েছে।

পটভূমি
------

ব্যাঙ্কসি লন্ডনের একটি আন্ডারগ্রাউন্ড ক্যারেজের ভিতরে ম্যুরালটি আঁকার জন্য একজন পরিচ্ছন্নতাকর্মীর অভিনয় করেছিলেন।  ম্যুরালের শিরোনামটিকে *"আপনি যদি না জিজ্ঞাসা* *করেন তবে আপনি পাবেন না"* এই প্রবাদটির শব্দের উপর কারসাজি বলে মনে করা হয়। যুক্তরাজ্যের ব্যান্ড চুম্বাওয়াম্বার সাথে যুক্ত অন্যান্য স্লোগানও ম্যুরালে ব্যবহার করা হয়েছিল।

তথ্যসূত্র
---------

1. ↑  "Banksy Coronavirus London Underground Art Removed"। *Washington Post*। জুলাই ১৫, ২০২০।
2. ↑  "Banksy's latest artwork on the coronavirus has been removed from the London Underground"। CNN। জুলাই ১৫, ২০২০।
3. ↑  "Banksy: New coronavirus-inspired artwork appears on Tube"। BBC। জুলাই ১৪, ২০২০।
4. ↑  "Banksy: Masked London Underground rats get scrubbed"। Deutsche Welle।
টেমপ্লেট:Banksyটেমপ্লেট:COVID-19 pandemic in the United Kingdom, Crown Dependencies and British Overseas Territories
**মিদফা আল ইফতার** (আরবি: مدفع الافطار; আক্ষরিক অর্থে ইফতারের কামান) হচ্ছে একটি প্রাচীন ঐতিহ্য, যা মিশরে উদ্ভূত হয়েছিল এবং পরবর্তীতে পার্শ্ববর্তী আরব দেশেগুলোতে ছড়িয়ে পড়ে। রমজান মাসে প্রতিদিন মাগরিবের আজানের কয়েক মিনিট পূর্বে মানুষকে ইফতারের সময় অবহিত করতে কামানের গোলা চালানো হতো। সাধারণত রমজান মাসে মুসলিমরা সূর্য ডুবে যাওয়ার সাথে সাথে মাগরিবের সময় দীর্ঘ রোজা ভঙ্গ করে থাকেন।

উৎপত্তি
-------

প্রথমে আরব দেশগুলোতে পবিত্র রমজান মাসের সূচনা কামানের গোলা চালানোর মাধ্যমে শুরুর প্রচলন ছিল, প্রতিদিন সূর্যাস্তের পর মাগরিবের নামাজের আজানের সময় কামানের গোলা চালানোর মাধ্যমে রোজা ভঙ্গের ঘোষণা দেওয়া হতো। ঘড়ি, টিভি বা সেলফোনের আবিষ্কারের পূর্বে ইফতারের সময় হলে পুরো শহরকে কামানের এই বিস্ফোরণের শব্দে অবহিত করা হতো। এই পদ্ধতি বিষয়ে কায়রো নগরী কেন্দ্রিক দুটি গল্প রয়েছে। কিছু ঐতিহাসিকের মতে প্রথাটি দশম শতাব্দীতে মিশরে চালু হয়, যখন ফাতিমি খলিফাদের একজন কায়রোর মুকাতাম পার্বত্য অঞ্চলে একটি কামান স্থাপনের নির্দেশ দিলেন, যাতে সমস্ত মুসলমান তাদের রোজা ভঙ্গের সংকেত শুনতে পান। অপর একটি সূত্র মতে এটি প্রায় দুই শতাব্দী পূর্বে মামলুক শাসক খোশ কদমের শাসনকালে শুরু হয়েছিল। কথিত আছে যে একদা সুলতানকে একটি কামান দেওয়া হয়েছিল, তিনি সেটি পরীক্ষার করার জন্য তাঁর সৈন্যদের গুলি চালানোর নির্দেশ দেন, কাকতালীয়ভাবে তখন রমজান মাস ছিল এবং সময়টা ছিল সূর্যাস্তের মুহূর্ত। এ শব্দকে কায়রোর জনগণ ইফতারের সংকেত মনে করেছিল। এই পদ্ধতি মিশরের জনগনের কাছে এতটাই পছন্দনীয় যে তারা সুলতানকে অভিবাদন জানাতে প্রাসাদে জমা হয়েছিল। পিতার প্রতি জনগণের এরুপ ভালোবাসা দেখে সুলতানের মেয়ে হাজজা ফাতিমাহ সুলতানকে প্রতিদিন ইফতারির জন্য কামান চালানোর অনুরোধ জানান। সুলতান এতে সম্মত হন, এভাবেই মিদফা আল ইফতারের প্রচলন শুরু হয়, স্থানীয়ভাবে এটি হাজজা ফাতিমাহের নামানুসারেও পরিচিত। আজ পর্যন্ত, ইফতার ঘোষণার জন্য মুকাতামের মালভূমিতে একটি কামান স্থাপিত রয়েছে।

অন্যান্য দেশসমূহে ইফতার কামান
-----------------------------

* সৌদি আরব – বেশ কয়েকটি কামান সৌদি আরবে অবস্থিত, বিশেষত হেজাজ অঞ্চলের শহরগুলোতে (যেমন মক্কা, জেদ্দা এবং মদিনা)।
* সংযুক্ত আরব আমিরাত – সম্প্রতি দুবাইয়ে দুটি নতুন স্থানে কামান যুক্ত করা হয়েছে, যেন পর্যটকরা গিয়ে কামানের গোলা দেখতে পারে। এখানে উনবিংশ শতাব্দীতে সুলতান বিন সাকার আল-কাসিমি দ্বারা প্রথম কামান নিক্ষেপ করা হয়েছিল।
* ইয়েমেন – রাজধানী সানায় ইফতার কামানের আওয়াজ শোনা যায়, যদিও চলমান গৃহযুদ্ধের জন্য এটি এখনও অব্যাহত চলমান রয়েচেহ কিনা তা নিশ্চিত নয়।

তথ্যসূত্র
---------

1. 1 2
2. 1 2
পারমাণবিক এবং আণবিক কক্ষপথ
লিথিয়ামের একটি বোহর ডায়াগ্রাম
আণবিক পদার্থ বিজ্ঞান এবং কোয়ান্টাম রসায়ন অনুযায়ী **ইলেক্ট্রন বিন্যাস** হচ্ছে কোন অণু, পরমাণু বা অন্য কোন বস্তুতে ইলেক্ট্রনের সজ্জা। ইলেক্ট্রন নির্দিষ্ট সম্ভাব্য এলাকা জুড়ে পরিভ্রমণ করে যা *অর্বিটাল* নামে পরিচিত। এই অর্বিটালগুলোর আকৃতি এবং ইলেক্ট্রন ধারণক্ষমতা নিউক্লিয়াস থেকে অর্বিটালের দূরত্বের উপর নির্ভর করে বিভিন্ন হয়। প্রতিটি অর্বিটালের সর্বোচ্চ ইলেক্ট্রন ধারণক্ষমতা নির্দিষ্ট। অণু বা পরমাণুর কোন অর্বিটালে কতটি করে ইলেক্ট্রন অবস্থান করবে তা আউফবাউ নীতি অনুযায়ী নির্ধারিত হয়। কোন অণু বা পরমাণুর অর্বিটালগুলোতে কতটি করে ইলেক্ট্রন রয়েছে তা বিশেষ উপায়ে প্রকাশিত রূপই হচ্ছে ইলেক্ট্রন বিন্যাস। পরমাণুর ইলেকট্রন বিন্যাসের উপরে ঐ পরমাণুর যোজনী নির্ভর করে। ইলেক্ট্রন বিন্যাসের বৈশিষ্ট্যের উপরে দাঁড়িয়ে আছে সমযোজী বন্ধনের ভিত্তি।

অর্বিটালের আকৃতি এবং ইলেক্ট্রন ধারণক্ষমতাকে যথাক্রমে ইংরেজি বর্ণ s,p,d,f দ্বারা নির্দেশ করা হয়। এছাড়াও g,h এবং i বর্ণ দিয়েও নির্দেশ করার বিধান রয়েছে কিন্তু এখনও পর্যন্ত এগুলো ব্যবহারের প্রয়োজন পড়েনি। প্রতিটি অর্বিটালের শক্তিমাত্রা নির্দিষ্ট। ইলেক্ট্রন এক শক্তিমাত্রার অর্বিটাল থেকে অন্য শক্তিমাত্রার অর্বিটালে ঝাঁপ দিতে পারে। এর ফলে ফোটন নামের একপ্রকার কোয়ান্টাম শক্তি কণার নিঃসরণ ঘটে। অর্বিটালের শক্তিমাত্রাকে ১ থেকে ৭ এর মধ্যের কোন একটি পূর্ণ সংখ্যা দ্বারা নির্দেশ করা হয় এবং তা অর্বিটাল নির্দেশক বর্ণের সাথে বসানো হয়।

আরও দেখুন
---------

* কোয়ান্টাম সংখ্যা

তথ্যসূত্র
---------

1. ↑  International Union of Pure and Applied Chemistry. "configuration (electronic)". *Compendium of Chemical Terminology* Internet edition.
ইহুদী রাষ্ট্র ইসরাইল প্রথমবারের মত নিয়োগ পাওয়া মুসলিম রাষ্ট্রদূত ইসমাইল খালেদি।বিশেষজ্ঞদের ধারণা, ইসরাইল নিজেদের বর্ণবাদী অপবাদ ঘোচানোর জন্য প্রথমবারের মতো রাষ্ট্রদূত হিসেবে এক আরব বেদুইনকে নিয়োগ দিয়েছে। সম্প্রতি তাকে আফ্রিকার দেশ এরিত্রিয়ার রাষ্ট্রদূত হিসেবে নিয়োগ দিয়েছে ইসরাইল।প্রচণ্ড মেধাবী এই মুসলিম রাষ্ট্রদূত উঠে এসেছেন মেষপালক গোত্র থেকে । কিন্তু এ পর্যন্ত আসতে অনেক কস্ট করতে হয়েছে ।

শৈশব জীবন
---------

ইসমাইল খালেদি ১৯৭১ সালে ইসরাইলের হাইফা শহরের নিকটবর্তী গ্রামে জন্মগ্রহণ করেন । তিনি এগারো ভাইবোনের মধ্যে তৃতীয় । তিনি ৮ বছর বয়স পর্যন্ত বেদুইন তাবুতে থাকতেন । ইসরাইলের হাইফা বিশ্ববিদ্যালয় থেকে বিএসসি এবং তেলআবিব বিশ্ববিদ্যালয় থেকে আন্তর্জাতিক সম্পর্ক বিষয়ে মাস্টার্স ডিগ্রি অর্জন করেন খালেদি।

রাজনৈতিক জীবন
-------------

ক্ষমতাসীন লিকুদ পার্টির আস্থাভাজন এ আরব বেদুইন ২০০৪ সাল থেকে ইসরাইলের পররাষ্ট্র মন্ত্রণালয়ে নিয়োগ পান। মার্কিন যুক্তরাষ্ট্রের সান ফ্রান্সিসকো কনসোলেট এবং যুক্তরাজ্যের ইসরাইলি দূতাবাসেও গুরুত্বপূর্ণ দায়িত্বে ছিলেন ইসমাইল খালেদি।
ইসমাইল খালেদি আরব বেদুইনদের অধিকার আন্দোলনে বরাবরই সরব ছিলেন। ২০১৭ সালে সামাজিক যোগাযোগ মাধ্যমে দেয়া পোস্টে তিনি বলেন, আরব বেদুইনদের তাদের অধিকার আদায়ে আন্দোলন চালিয়ে যেতে হবে। প্রয়োজনে ইসরাইলে বিরুদ্ধে ব্যবস্থা নিতে আন্তর্জাতিক অপরাধ আদালতে যাওয়া উচিৎ।
ইসমাইল খালেদি অত্যন্ত সৎ সাহসী এবং প্রতিবাদী একজন মানুষ। একজন কূটনীতিক হয়েও তার দেশের দখলদারিত্বের বিরুদ্ধে কথা বলতে পিছ পা হননি ইসমাইল খালেদি।
গত সপ্তাহে খালেদির 'অ্যা শেফার্ডস জার্নি: দ্যা স্টরি অফ ইসরাইলস ফার্স্ট বেদুইন ডিপ্লমেট' নামে একটি বই প্রকাশিত হয়। সেই বইয়ে বর্ণনা করা হয়েছে একজন মেষপালক থেকে গুরুত্বপূর্ণ কূটনীতিক হয়ে উঠার কথা।
তার ওই আত্মজীবনীতে ইসরাইলের বর্ণবৈষম্যের কথাও তুলে ধরেছেন। জেরুজালেমের কেন্দ্রীয় বাসস্টেশনে একবার তাকে এক নিরাপত্তা কর্মী কালো বলে লাথি মেরে মাটিতে ফেলে দিয়েছিলেন- এ কথাও তিনি লিখেছেন বইটিতে।

তথ্যসূত্র
---------

1. ↑  "কেমন দেশ ইসরাইল"। *www.boishakhinews24.com* (ইংরেজি ভাষায়)। ২০১৬-০২-১৯। সংগ্রহের তারিখ ২০২০-১০-১১।
2. ↑  SEIDlER-FEllER, SHUlAMIT। "Ishmael Khaldi: A Bedouin, a Muslim And an Unlikely Israeli Diplomat"। *The Forward* (ইংরেজি ভাষায়)। সংগ্রহের তারিখ ২০২০-১০-১২।
3. ↑  "ইসমাইল খালেদি ইসরায়েলের প্রথম মুসলিম রাষ্ট্রদূত | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২০-১০-১১।
4. ↑  Times, The Dhaka। "জেরুজালেম কেনো মুসলমানদের জন্য পবিত্র স্থান"। *The Dhaka Times*। সংগ্রহের তারিখ ২০২০-১০-১১।
**ই-অ্যাকাউন্টিং** (বা অনলাইন অ্যাকাউন্টিং) হল ব্যবসায়িক অ্যাকাউন্টিং ফাংশনে অনলাইন এবং ইন্টারনেট প্রযুক্তির প্রয়োগ।  প্রচলিত মেইলের একটি ইলেকট্রনিক সংস্করণ ই-মেইলের মতো, ই-অ্যাকাউন্টিং হল বৈধ অ্যাকাউন্টিং এবং ট্রেসযোগ্য অ্যাকাউন্টিং প্রক্রিয়াগুলির "ইলেক্ট্রনিক সক্ষমতা" যা ঐতিহ্যগতভাবে ম্যানুয়াল এবং কাগজ-ভিত্তিক ছিল।

ই-অ্যাকাউন্টিং-এর মধ্যে নিয়মিত অ্যাকাউন্টিং ফাংশন, অ্যাকাউন্টিং গবেষণা এবং বিভিন্ন ইন্টারনেট-ভিত্তিক বা কম্পিউটার-ভিত্তিক অ্যাকাউন্টিং টুল, যেমন ডিজিটাল টুল কিট, বিভিন্ন ইন্টারনেট রিসোর্স, আন্তর্জাতিক ওয়েব-ভিত্তিক উপকরণ, ইনস্টিটিউট এবং কোম্পানির ডাটাবেসের মাধ্যমে অ্যাকাউন্টিং প্রশিক্ষণ এবং শিক্ষা জড়িত থাকে। যেগুলি ইন্টারনেট ভিত্তিক, ওয়েব লিঙ্ক, ইন্টারনেট ভিত্তিক অ্যাকাউন্টিং সফ্টওয়্যার এবং ইলেকট্রনিক আর্থিক স্প্রেডশীট টুলস দক্ষ সিদ্ধান্ত গ্রহণের জন্য।

একটি ওয়েব অ্যাপ্লিকেশনের মাধ্যমে অনলাইন অ্যাকাউন্টিং সাধারণত একটি সাধারণ মাসিক চার্জ এবং শূন্য-প্রশাসন পদ্ধতির উপর ভিত্তি করে ব্যবসায়গুলিকে মূল কার্যক্রমগুলিতে মনোনিবেশ করতে এবং ঐতিহ্যগত অ্যাকাউন্টিং সফ্টওয়্যার যেমন ইনস্টলেশন, আপগ্রেড, ডেটা ফাইল আদান প্রদান, ব্যাকআপ এবং বিপর্যয়ের মতো লুকানো খরচগুলি এড়াতে সহায়তা করে। পুনরুদ্ধার

ইলেকট্রনিক অ্যাকাউন্টিংয়ের সঠিক সংজ্ঞা নেই, তবে এটি কম্পিউটিং এবং নেটওয়ার্কিং প্রযুক্তির কারণে অ্যাকাউন্টিংয়ের পরিবর্তনগুলিকে বোঝায়। বেশিরভাগ ইলেকট্রনিক অ্যাকাউন্টিং পরিষেবাগুলি একটি পরিষেবা হিসাবে সফ্টওয়্যার হিসাবে দেওয়া হয়

ব্যবহারসমূহ
-----------

* ই-ইনভয়েসিং
* পরিশোধযোগ্য হিসাব
* হিসাব গ্রহণযোগ্য
* বেতন

তথ্যসূত্র
---------

1. ↑  Güney, Aysel (৭ অক্টোবর ২০১৪)। "Role of Technology in Accounting and E-accounting": 852–855। ডিওআই:10.1016/j.sbspro.2014.09.333 অবাধে প্রবেশযোগ্য।

বহিঃসংগঠন
---------

* কার্লিতে E-Accounting solutions (ইংরেজি)
* E-accounting এ ZOHO
* ইলেকট্রনিক অ্যাকাউন্টিং এ Highradius
**ইসলামীকরণ** (Arabic: أسلمة‎ aslamah),
বা "ইসলামায়ন" হলো কোনো একটি সমাজ, গোষ্ঠী বা দলের ইসলামের দিকে ধাবিত হওয়া বা ইসলাম ধর্মে ধর্মান্তরিত হওয়ার প্রক্রিয়া, যা সুদান, পাকিস্তান, ইরান, মালয়েশিয়া ও আলজেরিয়ায় সচরাচর দেখতে পাওয়া যায়।
ইংরেজি অভিধানে একে মুসলিমাইজেশন বা মুসলিমায়ন (মুসলমানীকরণ) বলেও বিবেচনা করা হয়।

ইতিহাস
------

### আরবায়ন বা আরবীকরণ

মূল নিবন্ধ: আরবিকরণ
আরবীকরণ বলতে কোনো একটি অনারব অঞ্চলে ক্রমবর্ধমান আরবীয় সাংস্কৃতিক প্রভাব বিস্তার করাকে বুঝায়। যার ফলে ঐ অঞ্চলের বাসিন্দারা একসময় আরবি ভাষায় কথা বলে এবং/অথবা আরবি সংস্কৃতি ধারণ করে। নিজেদের বিজিত অঞ্চলে আরবীয় খ্রিস্টান ও আরবি-ভাষী ইহুদিদের বিরোধিতায় আরবি ভাষা ও সংস্কৃতি ছড়িয়ে দেওয়া ছিল সপ্তম শতাব্দীতে আরবীয় মুসলিমদের বিজয়গুলির মধ্যে সবচেয়ে গুরুত্বপূর্ণ অর্জন। ফলস্বরূপ আরবীয় জাতির কিছু আদিম উপাদান বিজিত সভ্যতার উপাদানের সাথে নানা রূপ ও ডিগ্রিতে সদৃশ্য হয়ে যায় এবং সামগ্রিকভাবে আরবীয়র বিপরীতে আরব বলে পরিচিত হয়।
এখানে স্মরণীয়, আরবী-করণ আর ইসলামী-করণ একই বিষয় নয়। ইসলামীকরণ হলো- মাতৃভাষাকে অক্ষুণ্ণ রেখে সুস্থ সাংস্কৃতিক চর্চা; সাথে নিজ সত্তার পরিচিতি খুঁজে পাওয়া, যেমন- কোথায় ছিলাম. কোথায় আছি. কোথায় যাব ইত্যাদি প্রশ্নের উত্তর খুঁজা ইসলামীকরণের উদ্দেশ্য।

আরও দেখুন
---------

* আল-ওয়ালা ওয়াল-বারা
* আমর বিল-মারুফ ওয়া নাহি আনিল মুনকার
* মুনাফিক

তথ্যসূত্র
---------

1. ↑  Kennedy, Charles (১৯৯৬)। "Introduction"। *Islamization of Laws and Economy, Case Studies on Pakistan*। Anis Ahmad, Author of introduction। Institute of Policy Studies, The Islamic Foundation। পৃষ্ঠা 19।
2. ↑  https://www.icsbook.info/read-book/445  ওয়েব্যাক মেশিনে আর্কাইভকৃত ১১ আগস্ট ২০১১ তারিখে
**ইদ্রিস আহমদ** (জন্ম: সেপ্টেম্বর ১৩, ১৮৯৪ - মৃত্যু: অক্টোবর ৯, ১৯৬৬) উপমহাদেশের একজন প্রবীন রাজনীতিবিদ। যুক্তফ্রন্ট এর প্রার্থী হিসেবে ১৯৫৪ সালে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।

প্রাথমিক জীবন
-------------

ইদ্রিস আহমদ চাঁপাইনবাবগঞ্জের শিবগঞ্জ উপজেলার দাদনচক গ্রামের এক মুসলিম পরিবারে ১৮৯৪ সালে জন্মগ্রহণ করেন। তিনি মুর্শিদাবাদের নিমতিতা উচ্চ বিদ্যালয় থেকে এন্ট্রাস পাশ করেন ১৯১৩ সালে, রাজশাহী কলেজ থেকে ১৯১৫ সালে এফ.এ এবং একই কলেজ থেকে ১৯১৭ সালে ডিস্টিংশনসহ প্রথম শ্রেণীতে বি.এ. পাশ করেন।

রাজনীতি
-------

শেরে বাংলা এ. কে. ফজুলুল হক এর ঘনিষ্ঠ একজন রাজনীতিবিদ হিসেবে পরিচিত ছিলেন তিনি। তিনি তৎকালীন কৃষক প্রজা পার্টির কেন্দ্রীয় কমিটির সদস্য ও আঞ্চলিক নেতা ছিলেন। ১৯২৮ সালে তঃকালীন দুর্লভপুর ইউনিয়ন বোর্ডের প্রেসিডেন্ট নির্বাচিত হন তিনি। এর পরে মালদহ জেলা বোর্ড এর ভাইস চেয়ারম্যান নির্বাচিত হন। ১৯৩৭ সালে আইনসভার নির্বাচনে দক্ষিণ মালদহ আসনে মুসলিম লীগের প্রভাবশালী প্রার্থীকে বিপুল ভোটের পরাজিত করে আইন সভার সদস্য নির্বাচিত হন।

ঐতিহাসিক দেশ বিভাগের পরে ১৯৪৮ সালে তিনি রাজশাহী জেলা বোর্ডের সদস্য নির্বাচিত হন। এরপর ১৯৫৪ সালে যুক্তফ্রন্ট এর প্রার্থী হিসেবে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।

সমাজসেবা
--------

ইদ্রিস আহমেদ অষ্টম শ্রেনীতে পড়াকালীন সময়ে নিজ উদ্যগে একটি স্কুল প্রতিষ্ঠা করেন। পরবর্তিতে তিনি তার জীবনে মোট আট টি শিক্ষা প্রতিষ্ঠান গড়ে তোলেন। ১৯৫৬ সালে তৎকালীন প্রাদেশিক প্রধানমন্ত্রীর রাজনৈতিক উপদেষ্টা হিসেবে তিনি রাজশাহী বিশ্ববিদ্যালয় প্রতিষ্ঠার জন্য জেলা ম্যাজিস্ট্রেটের সাথে সরকারের পক্ষে জমি একুয়ার করাসহ গুরুত্বপূর্ণ ভূমিকা পালন করেন। পরবর্তীতে রাজশাহী বিশ্ববিদ্যালয়ের দু’বার জ্যেষ্ঠতম সিনেট সদস্য নির্বাচিত হন।

সমাজসেবা এবং রাজনীতির পাশাপাশি তিনি তার জীবনে বেশ কিছু গবেষণাধর্মী বই লিখেছেন যার কিছু প্রকাশিত গ্রন্থের মধ্যে আছে *পতিত ইসলাম, মোসলেম অভাব, বংগ দেশের সংক্ষিপ্ত ইতিহাস, কৃষকের মর্মবাণী, লাক্ষা আবাদ, মানুষ না মেথর, জবা (উপন্যাস), লাল গোলাপ (উপন্যাস), তিন তালাকে বিপত্তি (উপন্যাস)* প্রভৃতি।

মৃত্যু
------

সমাজসেবী, রাজনীতিবিদ ইদ্রিস আহমদ ৯ অক্টোবর ১৯৬৬ সালে মৃত্যবরণ করেন

বহিঃসংযোগ
---------

তথ্যসূত্র
---------

1. ↑  মোহাম্মদ জাকারিয়া, আবুল কালাম (এপ্রিল ১৯৯৮)। "রাজশাহী বিভাগ - ইতিহাস-ঐতিহ্য"। *বরেন্দ্র অঞ্চলের ইতিহাস - বরেন্দ্র অঞ্চলের আলোকিত মানুষ* (১ম সংস্করণ)। পৃষ্ঠা ২০৩।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  *ঐতিহ্যে রাজশাহী কলেজ* (১ম সংস্করণ)। রাজশাহী, বাংলাদেশ: রাজশাহী কলেজ। সেপ্টেম্বর ২০০১।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "ইদ্রিস আহমদ মেমোরিয়াল ইনস্টিটিউটের বৃত্তি"। *সিল্কসিটি নিউজ*। ১ মার্চ ২০১৭। সংগ্রহের তারিখ ৯ অক্টোবর ২০১৮। [*স্থায়ীভাবে অকার্যকর সংযোগ*]
**ইতালীয় সমাজতান্ত্রিক প্রজাতন্ত্র** (ঐতিহাসিকভাবে **সালো প্রজাতন্ত্র** নামেও পরিচিত) জার্মানির একটি পুতুল রাজ্য ছিলো। দ্বিতীয় বিশ্বযুদ্ধের শেষে এটি সৃষ্টি হয়েছিল। জার্মানি ১৯৪৩ সালের সেপ্টেম্বরে ইতালি দখল করে নেয়। তখনই এর সৃষ্টি। ১৯৪৫ সালের মে মাসে ইতালিতে অবস্থানরত জার্মান সৈন্যদের আত্মসমর্পণ করলে এর পতন ঘটে।

এটি ইতালীয় ফ্যাসিবাদী প্রজাতন্ত্রের দ্বিতীয় সংস্করণ। ইল দুচে বা ফ্যাসিবাদী নেতৃত্বের অধিপতি বেনিতো মুসোলিনি এর নেতৃত্ব প্রদান করেন। সেখানে রাজতন্ত্রবিরোধী প্রজাতন্ত্রী ফ্যাসিবাদী দলের কর্তৃত্ব ছিল। প্রজাতন্ত্রটি রোমকে রাজধানী ঘোষণা করলেও এর কার্যক্রম সালো-কে ঘিরে আবর্তিত হতো। এটি গার্দা হ্রদের নিকটে অবস্থিত একটি ছোট শহর। মুসোলিনি ও ফ্যাসিবাদী পররাষ্ট্র মন্ত্রণালয়ের কার্যক্রম এখানো পরিচালিত হতো। উত্তর ও কেন্দ্রীয় ইতালিতে এর আধিপত্য ছিল। তবে কর্তৃত্ব প্রদর্শনের জন্য এটি জার্মান সেনাদের উপর অনেকাংশে নির্ভর ছিল।

১৯৪৩ সালের জুলাই-য়ে মিত্রশক্তি উত্তর আফ্রিকা হতে ইতালিকে উৎখাত করে। অতঃপর এটি সিসিলি আক্রমণ করে। মহা ফ্যাসিবাদী কাউন্সিল, রাজা ভিক্তর ইমানুয়েলের সমর্থন নিয়ে মুসোলিনিকে আটক ও উৎখাত করে। মিত্রশক্তির সাথে নতুন সরকার গোপনে শান্তি প্রতিষ্ঠার লক্ষ্যে আলোচনা চালিয়ে যায়। ৮ সেপ্টেম্বর কাসিবিল সশস্ত্র চুক্তি স্বাক্ষরিত হওয়ার পরপরই জার্মানি সম্যক প্রস্তুতি নিয়ে দ্রুত হস্তক্ষেপ করে। এটি ইতালির অর্ধেক তথা উত্তরের অংশ দখল করে নেয় এবং মুসোলিনিকে মুক্ত করে। তারপর জার্মান অধিকৃত এলাকায় মুসোলিনিকে এনে একটি করদ রাজ্য প্রতিষ্ঠা করা হয়। ১৯৪৩ সালের ২৩ এপ্রিল এভাবেই ইতালীয় সমাজতান্ত্রিক প্রজাতন্ত্র (আরএসআই) গড়ে ওঠে। ইতালির একটি বিরাট অংশের উপর কর্তৃত্ব দাবি করলেও খুব কম অংশ জুড়েই এর নিয়ন্ত্রণ ছিল। অক্ষশক্তি এবং তাদের করদ রাজ্য থেকেই শুধু আরএসআই সমর্থন পেয়েছিল। তবে ফিনল্যান্ড ও ভিশি ফ্রান্স একে কোনো প্রকার সমর্থন দেয়নি। আর্জেন্টিনা, পর্তুগাল ও স্পেনের সাথেও এর কূটনৈতিক সম্পর্ক ছিল। ব্যবসায়িক এজেন্টদের মাধ্যমে সুইজারল্যান্ডের সাথেও এটি সম্পর্ক বজায় রাখে। তবে ভ্যাটিকান সিটি একে কোনোরকম স্বীকৃতি দেয়নি।

১৯৪৫ সালের ২৫ এপ্রিল, প্রতিষ্ঠার উনিশ মাস পরে আরএসআই-য়ের পতন ঘটে। দিনটি ইতালিতে মুক্তি দিবস (ফেস্তা দেল্লা লিবারাজিওনে) হিসেবে উদযাপিত হয়। ঐ দিন সংক্ষুব্ধ ফ্যাসিবাদীরা মিত্রশক্তির সঙ্গে হাতে হাত মিলিয়ে জার্মানদের ইতালি হতে সম্পূর্ণ উৎখাত করে। ২৭ এপ্রিল পালিয়ে যাওয়ার সময় মুসোলিনি ও তার উপপত্নী ক্লারা পেতাচ্চি ধরা পড়েন। তাদের ২৮ এপ্রিল হত্যা করা হয়। ১ মে প্রতিরক্ষামন্ত্রী রোদোলফো গ্রাজিয়ানি আনুষ্ঠানিকভাবে আত্মসমর্পণ করেন।

তথ্যসূত্র
---------

1. ↑  Giacomo De Marzi, *I canti di Salò*, Fratelli Frilli, 2005.
2. ↑  Renzo De Felice, *Breve storia del fascismo*, Milano, Mondadori (Collana oscar storia), 2002, pp. 120–121.
3. ↑  Pauley, Bruce F. (২০০৩), *Hitler, Stalin and Mussolini: Totalitarianism in the Twentieth Century Italy* (2nd সংস্করণ), Wheeling: Harlan Davidson, পৃষ্ঠা 228, আইএসবিএন 0-88295-993-X উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ইতালীয় সমাজতান্ত্রিক প্রজাতন্ত্র** সংক্রান্ত মিডিয়া রয়েছে।

* ফ্যাসিস্ট ইতালি:ইহুদি বনাম মিথ্যা ইয়াদ ভাশেমের ইয়ায়েল নিদাম ওরভিয়েতোর অনলাইন লেকচার
* অক্ষশক্তির ইতিহাস- ফেসবুক
* কোমান্দো সুপ্রিমো
* ইতালির ঐতিহাসিক পতাকা
* ইতালীয় সমাজতান্ত্রিক প্রজাতন্ত্রের যুদ্ধকালীন পতাকা
**ইসমাইল হোসেন তালুকদার** বাংলাদেশ মুসলিম লীগের রাজনীতিবিদ, মুক্তিযোদ্ধা, সাবেক সাংসদ ও আয়কর আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে সংসদ সদস্য নির্বাচিত হয়েছিলেন।

জন্ম ও প্রাথমিক জীবন
--------------------

ইসমাইল হোসেন তালুকদার ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার তাত্রাকান্দা গ্রামে জন্মগ্রহণ করেন।

রাজনৈতিক ও কর্মজীবন
-------------------

ইসমাইল হোসেন তালুকদার সাবেক ছাত্রনেতা মুক্তিযোদ্ধা ও বাংলাদেশ মুসলিম লীগের রাজনীতিবিদ, সাবেক সাংসদ ও আয়কর আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে সংসদ সদস্য নির্বাচিত হয়েছিলেন।

মৃত্যু
------

ইসমাইল হোসেন তালুকদার ৩ মে ২০১৪ সালে হূদেরাগে আক্রান্ত হয়ে বাংলাদেশের ঢাকার একটি হাসপাতালে মৃত্যুবরণ করেন। মৃত্যুকালে তার বয়স হয়েছিল ৯৮ বছর। তিনি স্ত্রী, চার ছেলে ও নয় মেয়ে নাতি-নাতনিসহ অনেক গুণগ্রাহী রেখে গেছেন। ময়মনসিংহ জেলার গৌরীপুর উপজেলার তাত্রাকান্দা গ্রামের বাড়িতে জানাজা শেষে তাকে দাফন করা হয়।

আরও দেখুন
---------

* দ্বিতীয় জাতীয় সংসদ সদস্যদের তালিকা

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "ময়মনসিংহ ২ : আওয়ামী লীগে অসন্তোষ, দুশ্চিন্তায় বিএনপি - Jamuna.News"। *jamuna.news*। ২০১৯-১০-১২ তারিখে মূল থেকে আর্কাইভ করা। সংগ্রহের তারিখ ২০১৯-১০-১২।
3. ↑  "ইসমাইল হোসেন তালুকদারের ইন্তেকাল"। *প্রথম আলো*। সংগ্রহের তারিখ ২০১৯-১০-১২।

বহিঃসংযোগ
---------

* দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ
**ইশা শেরওয়ানী** (জন্মঃ ২৯শে সেপ্টেম্বর ১৯৮৪) হচ্ছেন ভারতের একজন চলচ্চিত্র অভিনেত্রী। চলচ্চিত্রে অভিনয় ছাড়াও তিনি একজন গুণী নৃত্যশিল্পী। হিন্দি ছাড়াও ইশা তামিল এবং মালয়ালম চলচ্চিত্রে অভিনয় করেছেন।

ইশা মূলত তার নৃত্যকেই বেশি পছন্দ করতেন এবং চলচ্চিত্রে অভিনয়ের কথা কখনো ভাবেননি, খ্যাতিমান পরিচালক সুভাষ ঘাই তার *কৃষ্ণ* (২০০৫) চলচ্চিত্রে ইশাকে অভিনয়ের প্রস্তাব দিলে ইশা রাজী হয়ে গিয়েছিলেন। চলচ্চিত্রটিতে অভিনেতা বিবেক ওবেরয় এর বিপরীতে সুভাষ ঘাই ইশাকে নিয়েছিলেন। চলচ্চিত্রটি ভালো ব্যবসা করতে না পারলেও ইশার নাচের দক্ষতা প্রশংসিত হয়েছিলো চলচ্চিত্র সমালোচকদের দ্বারা। ২০০৬ সালের একটি বিস্কিটের বিজ্ঞাপনে ইশা অভিনেতা ঋত্বিক রোশন এর সঙ্গে তার নৃত্যদক্ষতা দেখান, বিজ্ঞাপনটিতে পশ্চিমা ধাঁচে নাচা ইশা দর্শক মহলে সমাদৃত হয়েছিলেন।

তখন থেকে ইশা বিভিন্ন মঞ্চে তার নৃত্য দেখিয়ে আসছিলেন, এবং ২০০৬ সালের হিন্দি চলচ্চিত্র *দারওয়াজা বান্ধ রাখো*তে তিনি মুখ্য অভিনেত্রীর ভূমিকায় অভিনয় করেছিলেন। ইশা 'দীক্ষা শেঠ ড্যান্স কম্পানী'তে প্রধান নৃত্যশিল্পী হিসেবে কাজ করেছেন। ২০১২ সালে কালার্স টিভিতে দেখানো নাচ প্রতিযোগিতার অনুষ্ঠান ঝালক দিখলাজা সিজন ৫তে নৃত্যশিল্পী হিসেবে অংশ নিয়েছিলেন এবং তার নাচ দেখিয়ে বিচারকদের মুগ্ধ করেছিলেন। ২০১৩ সালে মুক্তিপ্রাপ্ত তামিল চলচ্চিত্র *ড্যাভিড* এ অভিনেতা বিক্রম এর বিপরীতে অভিনয় করার সুযোগ পেয়েছিলেন ইশা।

তথ্যসূত্র
---------

1. ↑  "Isha Sharvani: Married to the God of dance : Bollywood News : ApunKaChoice.Com"। ১৯ আগস্ট ২০০৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।
2. ↑  "Daksha Sheth Dance Company"। ১৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮।
3. ↑  "Contestants List of Jhalak Dikhhla Jaa 5"। ১৬ জুন ২০১২। ১৯ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ জুন ২০১২।
4. ↑  "Tabu and Isha in Vikram's next?"। *The Times Of India*। ২০১২-০১-০৭। ২০১৩-১২-১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-২৫।

বহিঃসংযোগ
---------

* ইন্টারনেট মুভি ডেটাবেজে ইশা শেরওয়ানি (ইংরেজি)
**ইফফাত-উন-নিসা বেগম** (ফার্সি: عفت النسا بیگم) একজন মোগল রাজকন্যা। তার নামের অর্থ 'মহিলাদের মধ্যে শালীন'। তার বাবা রাজকুমার দাওয়ার বকশ, যিনি সম্রাট শাহজাহানের নাতি। বিবাহসূত্রে তিনি আফসারিয় রাজবংশে প্রবেশ করেন।

পরিবার এবং বংশধর
----------------

ইফফাত-উন-নিসা জন্মগত ভাবে মোগল রাজকন্যা ছিলেন। তার বাবা মুরাদ বখশের পুত্র রাজকুমার ইজাদ বখশের পুত্র। মুরাদ বকশ হলেন সম্রাট শাহজাহানের এবং তার স্ত্রী মুমতাজ মহলের পুত্র।

বিবাহ
-----

### নাসরুল্লাহ মির্জা

১৭ মার্চ, ১৭৩৯ সালে আফসারিয় রাজবংশের সম্রাট নাদির শাহের পুত্র নাসরুল্লাহ মির্জার সাথে ইফফাত উন নেসা বেগমের বিয়ে হয়। মোগল প্রথার মতে, নাসরুল্লাহকে তার সপ্তম প্রজন্ম পর্যন্ত পূর্বপুরুষদের একটি হিসাব দিতে হয়েছিল। নাদির শাহ তাকে বলেছিলেন যেন তিনি বলেন যে, তিনি নাদির শাহের পুত্র, নাদির শাহ তলোয়ারের পুত্র, তার দাদাও ছিলেন তলোয়ার ইত্যাদি। বিবাহ অনুষ্ঠানের এক সপ্তাহ আগে থেকেই দিন-রাত উৎসব চলতে থাকে। যমুনা নদীর তীরে দিওয়ান-ই-খাস ভবনে প্রতি রাতে আলোকসজ্জা করা হয়েছিলো। দিনের বেলা হাতি, বাঘ, হরিণ, ষাঁড় ইত্যাদির মধ্যে যুদ্ধ লাগিয়ে দর্শকগণ তা উপভোগ করেছিলেন।

### আহমদ শাহ দুররানী

নাসরুল্লাহর মৃত্যুর পর, দুররানী সম্রাট আহমেদ শাহ দুররানি ইফফাত উন নেসাকে বিয়ে করেন। ১৭৫৭ সালের এপ্রিল মাসে রাজধানী হিসেবে দিল্লীর পতনের পর তিনি মৃত সম্রাট মুহম্মদ শাহের ১৬ বছর বয়সী মেয়ে হযরত বেগমকে বিয়ে করেন।

তথ্যসূত্র
---------

1. ↑  Amini, Iradj (জুন ১, ২০১৩)। *The Koh-i-noor Diamond*। Roli Book Private Limited। আইএসবিএন 978-9-351-94035-7।
2. ↑  Askari, Sayed H. (১৯৮৩)। *Iqbalnama*। Janaki Prakashan। পৃষ্ঠা 379 n. 387।
3. ↑  Faruqi, Munis D. (আগস্ট ২৭, ২০১২)। *The Princes of the Mughal Empire, 1504-1719*। Cambridge University Press। পৃষ্ঠা 43। আইএসবিএন 978-1-139-53675-2।
4. ↑  Gupta, Hari Ram (১৯৬১)। *Mrathas and Panipat*। Punjab University। পৃষ্ঠা 325।
5. ↑  Irvine, William; Sarkar, Sir Jadunath (২০০৭)। *Later Mughals*। Sang-e-Meel Publications। পৃষ্ঠা 686। আইএসবিএন 978-9-693-51924-2।
6. ↑  Sarkar, Sir Jadunath (১৯৫০)। *Fall of the Mughal Empire: 1754-1771. (Panipat) 2 ed. rev. 1950*। M. C. Sarkar। পৃষ্ঠা 92।
**ইশিম নদী** ( রুশ: Иши́м/Išim ; কাজাখ: Есіл/Esil ) কাজাখস্তান এবং রাশিয়ার মধ্য দিয়ে প্রবাহিত একটি নদী। এটি ২,৪৫০ কিলোমিটার (১,৫২০ মা) দীর্ঘ। এটি মধ্য দিয়ে গড়েরর ৫৬.৩ ঘনমিটার প্রতি সেকেন্ড (১,৯৯০ ঘনফুট/সে) পানি প্রবাহিত হয় । এটি ইরতিশ নদীর একটি শাখা নদী। ইশিম নদীটি এর নিম্ন প্রান্তে আংশিকভাবে চলাচলযোগ্য। ইশিমের উপরের অংশটি কাজাখস্তানের রাজধানী আস্তানার মধ্য দিয়ে চলে গেছে। রাশিয়ায়, নদীটি তার পথের জন্য বিস্তীর্ণ জলাভূমি দিয়ে ভ্রমণ করে এবং এর মধ্যে অসংখ্য ম্যান্ডার্স এবং অক্সবো হ্রদ রয়েছে । নদীটি নভেম্বর মাসের শেষ থেকে মার্চ পর্যন্ত জমে থাকে।

আস্তানা
-------

 নূর-সুলতানে ইশিম
কাজাখস্তানের রাষ্ট্রপতি নূরসুলতান নজরবায়েভের মতে নদীর উপস্থিতির কারণে আস্তানাকে রাজধানী হিসাবে বেছে নেওয়া হয়েছিল। শহরটি দুটি বিভাগেও বিভক্ত, ইশিমের ডান (উত্তরাঞ্চল) তট বা পুরাতন শহর এবং বাম (দক্ষিণ) তট। এখানে নতুন সরকারি ভবন যেমন আখ অর্দা, গভার্নমেন্ট হাউস এবং সুপ্রিম কোর্ট অবস্থিত। পাশাপাশি অনেক মর্যাদাপূর্ণ অ্যাপার্টমেন্ট এবং লিভিং কমপ্লেক্স রয়েছে।

১৯৯৯ সাল থেকে আস্তানাতে ইশিম নদী বন্যার ব্যবস্থাপনার জন্য এবং পানির স্তর বজায় রাখার জন্য সক্রিয়ভাবে পরিচালিত হয়েছে। যাতে করে বিনোদনমূলক ব্যবহারের ব্যবস্থা করা যায় এবং শোপিসের উপস্থিতি নিশ্চিত করা যায়। এটি নূর-সুলতানের মধ্য দিয়ে বন্যার পানিকে দ্রুত প্রবাহিত করার জন্য নদীর তলটি আরও গভীরতর করা হয়েছে। তবে এটির স্তরটি উঁচু থাকার কারণে বেশিরভাগ সময় নেয়। সিটি পার্কের নিকটবর্তী কেন্দ্রীয় নূর- সুলতানে এখন একটি সরকারি সৈকত এবং পেডালোর নৌকো ভাড়া রয়েছে। এখনই যদি নদীর বাঁধ না দেওয়া হতো "নাগরিকরা এটি পেরিয়ে যেতে পারতেন"।  উন্নত বন্যা নিয়ন্ত্রণের জন্য আরও একটি বাঁধ শহরের উজানে নির্মিত হবে।

নগর কর্তৃপক্ষেরও এই নদী আরও গভীর করার পরিকল্পনা রয়েছে, যা ছোট যাত্রীবাহী নৌকাগুলিকে দেশের রাজধানী নদীর ভিতর দিয়ে ২২-কিলোমিটার (১৪ মা) যেতে সহায়তা করবে।

পানির প্রবাহের কাঙ্ক্ষিত স্তর বজায় রাখতে, ইরতিশ-কারাগান্দা খাল এবং একটি পাইপলাইনের উপর দিয়ে ইরতিশ নদী থেকে ইশিমের কাছে জল পাম্প করা হয়।

আরো দেখুন
---------

* উস্ত-ইশিম মানুষ

তথ্যসূত্র
---------

1. ↑  Реки, каналы, мосты, набережные  ওয়েব্যাক মেশিনে আর্কাইভকৃত ১২ অক্টোবর ২০০৭ তারিখে (Rivers, Canals, Bridges, Embankments). The official site of the city of Nur-Sultan. (রুশ)
2. 1 2  Проект «Судоходный Ишим»  ওয়েব্যাক মেশিনে আর্কাইভকৃত ১৫ মে ২০০৭ তারিখে (The Navigable Ishim Project) (রুশ)
**আল ইত্তিফাক ফুটবল ক্লাব** (আরবি: نادي الاتفاق لكرة القدم, ইংরেজি: Ettifaq FC; সাধারণত **ইত্তিফাক এফসি** এবং সংক্ষেপে **ইত্তিফাক** নামে পরিচিত) হচ্ছে দাম্মাম ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৪৫ সালে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট প্রিন্স মুহাম্মদ বিন ফাহদ স্টেডিয়ামে *ফারিস আদ দাহনা* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় স্টিভেন জেরার্ড এবং সভাপতির দায়িত্ব পালন করছেন খালিদ আল দাবাল। বর্তমানে সৌদি আক্রমণভাগের খেলোয়াড় মুহাম্মদ আল কুওয়াইকিবি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইত্তিফাক এপর্যন্ত ৯টি শিরোপা জয়লাভ করেছে; যার মধ্যে দুইটি সৌদি পেশাদার লিগ, দুইটি সৌদি প্রথম বিভাগ লিগ এবং দুইটি কিং কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৫টি শিরোপা জয়লাভ করেছে; যার মধ্যে দুইটি আরব চ্যাম্পিয়নস লিগ এবং তিনটি জিসিসি চ্যাম্পিয়নস লিগ শিরোপা রয়েছে। মুহাম্মদ আল কুওয়াইকিবি, সালিহ বশির, ইউসুফ আল সালিম, সেবাস্তিয়ান তালিয়াবুয়ে এবং হাজ্জা আল হাজ্জার মতো খেলোয়াড়গণ ইত্তিফাকের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ২৯ বছর পর, ১৯৭৪–৭৫ মৌসুমে ইত্তিফাক প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরিজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরিজেশন লিগে ক্লাব ইতিহাসে নিজেদের প্রথম ম্যাচে ইত্তিফাক খালিজের বিরুদ্ধে ৬–১ গোলের ব্যবধানে জয়লাভ করেছিল। তবে, তারা সৌদি ক্যাটাগরিজেশন লিগে তাদের প্রথম মৌসুমটি স্মরণীয় করে রাখতে পারেনি, কেননা ১৯৭৪–৭৫ সৌদি ক্যাটাগরিজেশন লিগে তারা ৫টি জয় এবং ৪টি ড্রয়ে মাত্র ১৫ পয়েন্ট অর্জন করে পয়েন্ট তালিকার ৫ম দল হিসেবে সৌদি ক্যাটাগরিজেশন লিগ হতে অবনমিত হয়েছিল।

ইত্তিফাক ১৯৮৮–৮৯ এশিয়ান ক্লাব চ্যাম্পিয়নশিপে অংশগ্রহণ করার মাধ্যমে প্রথমবারের মতো এশিয়ান ক্লাব চ্যাম্পিয়নশিপে অংশগ্রহণ করেছে। ১৯৮৮ সালের ২৬শে মার্চ তারিখে, ওমানী ক্লাব ফাঞ্জার বিরুদ্ধে মুখোমুখি হওয়ার মাধ্যমে ইত্তিফাক উক্ত প্রতিযোগিতায় অভিষেক করেছে; উক্ত ম্যাচে ইত্তিফাক ১–০ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে ইত্তিফাক ৪ ম্যাচে তিন জয় এবং এক ড্রয়ে ৭ পয়েন্ট অর্জন করে পয়েন্ট তালিকায় প্রথম স্থান অধিকার করে নকআউট পর্বে উত্তীর্ণ হয়েছিল। তবে, ইত্তিফাক দ্বিতীয় পর্বে দ্বিতীয় স্থান অধিকার করায় তারা ফাইনালে উত্তীর্ণ হতে ব্যর্থ হয়েছিল।

তথ্যসূত্র
---------

1. ↑
2. ↑
3. ↑
4. ↑  "সংরক্ষণাগারভুক্ত অনুলিপি"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৮ জুন ২০২৩।
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **ইত্তিফাক ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

টেমপ্লেট:সৌদি পেশাদার লিগ